1874 й . 14 майында эске эштәр министры П.А.Валуевтың “ Ырымбур һәм Өфө губерналарында земство учреждениелары тураһындағы положениены ҡулланыу тураһында ” тәҡдиме буйынса , Дәүләт советы земство учреждениелары тураһындағы Положениены өҫтәмәләр менән Өфө губернаһында йәйелдереү тураһында ҡарар ҡабул итә , уларға ярашлы башҡорттар ауыл һайлау съездарында крәҫтиәндәр менән тиң ҡатнашыу хоҡуғы ала .